
★ Post UK en Jokohamo: la plej granda japana poeto 
TANIKAWA Shuntaro gastas en Tempo 

★ Kongresaj raportoj el Francio, Japanio, Slovenio kaj Bulgario 

★ Rijeka: Centjara festo de Esperanto - la 17-an de novembro 

★ Zagrebo: Kvindekjara festo de Studenta Esperanto-Klubo 
- la 10-an de decembro 

★ Esperanto kadre de Interlingvistiko en Filozofia fakultato 
en Zagrebo 

Karaj legantoj! 

Antaŭ vi staras la aŭtuna 
numero de Tempo. Ĝi resumas nian 
Esperantan someron, kiu riĉis je diversaj 
kongresoj. Por multaj esperantistoj somero 
signifas - kongrespartoprenon. Iusence 
kongrespartopreni signifas aparteni. 

La plej gravaj kongresoj okazis 
lastsomere en Azio: Vjetnamio gastigis 
Internacian Junularan Kongreson, kie Lroatoj 
mankis, sed kie ne mankas la kroata kunlaboro: 
tie pretiĝis la vjetnama traduko de la kroata 
libro "Mirindaj aventuroj de metilernanto 
Hlapiĉ“ de Ivana Brliĉ-Mazuraniĉ. Nafta 
industrio INA kaj Ministerio pri kulturo de 
Respubliko Kroatio finance helpas por ke la 
konata infanverko aperu vjetname. Eble tio 
estos la unua traduko de la kroata literaturo 
en la vjetnaman. Ni ne povis konfirmi tiun 
supozon. 

La japana havenurbo Jokohamo 
gastigis la 92-an Universalan Kongreson de 
Esperanto. La titolpaĝo montras al vi la imponan 
jokohaman vizaĝon kiel vidis ĝin la okuloj de 
Kaja Farszky, la plej juna partoprenanto el dek 
du kongresanoj el Ifroatio. La artikolon Karaj 
legantoj ornamas la foto pri Kaja Farszky mem, 
dumla inaŭgurakongreseroMoi>adaFoiro, kie 
Kaja deĵoris ĉe la kroata tablo, apud la afiŝo pri 
la centa jubileo de Esperanto, informante pri 
Kroatio. 



En la kongresa inaŭguro Kroation 
reprezentis s-ino Natalija Brmbota, aferŝarĝito 
en Ambasadejo de Kroatio en Japanio kiu 
ricevis multajn informojn pri Esperanto. 

La kongresa kuriero Ondas 
Jokohamo notis 1823 partoprenintojn en la 
jokohama UK E1 ili pluraj japanoj partoprenis 
nur honore, paginte la kotizon, kio estas la 
tradicio de japanoj subteni kongreson. La 
nombro de japanaj helpantoj superis la ciferon 
200 . 

Inter multaj kontribuintoj eble la 
plej digna partopreninto de la jokohama UK 
gastas ĉi-foje en Tempo: temas pri unu el la plej 
gravaj japanaj poetoj TANIKAWA Shuntaro 
(1931). Li partoprenis en la kongresa programo 
Renkonto kun poetojjapana kaj esperantaj, 
por omaĝi al la japana eldono de poemaro ae 
William Auld, japanigita de USUl Hiroyuki. 
Li mem voĉlegis la japanigitajn versojn de 
Julio Baghy, Mao Zifu, William Auld kaj Istvan 
Ertl kaj aŭskultis siajn versojn en Esperanta 
traduko de IZUMI Yukio. La granda poeto 
donis permeson ke Tempo aperigu lian poemon 
en la originala japana, en la Esperanta kaj la 
kroata vestoj. Li subskribis sian nomon por la 
legantoj de Tempo. Domagoj Vidoinc kroatigis 
la poemon Vortoj tuj antaŭ forpaso de V 
avo. Ĉu tio estas la unua traduko en la kroata 
de la fama japana poeto? Tion ni ne scias. 


Ĝuu ĝin. Malofte grandaj naciaj poetoj gastas 
en Universalaj Kongresoj kaj en Esperantaj 
gazetoj. 

En Jokohamo ekagis la nova estraro 
de UEA kun Probal Daŝgupto kiel prezidanto 
kaj Barbara Pietrzak el Pollando kiel 
sekretariino. Kun la nova azia UEA-prezidanto 
Prof. D-ro Probal Daŝgupto Kroata Esperanto- 
Ligo tuj ekagis proponinte al Eŭropa Unio 
komunan kvarlandan libran projekton de 
Kroatio, Barato, Slovenio kaj Hinda Unio. Vi 
aŭdos pli pri ĝi venontjare, se EU akceptos 
ĝin por unu de siaj projektoj por la jaro 2008 
- Internacia Jaro de Lingvoj. 

Vi legos ke Ministerio pri scienco, 
edukado kaj sporto ebligis partoprenon de 
Marija Jerkoviĉ en la Konferenco delLEIe n 
Ranzan en Japanio. 

Kadre de la enkonduka artikolo vi 
vidas la simbolon de organizaĵo Nacionalna 
zaklada za razvoj civŭnog drusti>a (Nacia 
fondaĵo por evoluo de civila socio) kiu kun 
Ministerio de kulturo de Respubliko Kroatio 
kunfinancis la partoprenon de Spomenka 
Ŝtimec en la kongresoj en Japanio. 

En la kongreso en Japanio iel 
partoprenis ankaŭ tiuj esperantistoj kiuj ne 
ĉeestis persone. La gaja vizaĝo de Danka Tiŝljar 
(la tria de maldekstre) helpis varbi por junularaj 
programoj al kiuj grave, per la koncerto sur 
nekutima instrumento marimbo, kontribuis 
Kaja Farszky. Japana esperantisto NISIO 
Tutomu, granda amiko de Zagrebo, ne povinte 
mem partopreni en UK, trovis manieron por 
sendi monkontribuon: li kun Ministerio de 
kulturo de Respubliko Kroatio kunfinancas 
tiun ĉi numeron de Tempol Dankon al ambaŭ! 

Okaze de la centa jubileo de 
Universala Esperanto-Asocio ni kongresos en 
Roterdamo en 2008, dum la Intemacia 
Jaro de Lingvoj Bjalistoko estis elektita por 
la kongresa urbo de la jaro 2009 por omaĝi al la 
150-a jubileo de la nastuĝo de Lazaro Luaoviko 
Zamenhof. 

Sur la venontaj paĝoj vi trovos 
artikolojn pri la kongresaj kaj similaj eventoj: 
la Pariza IFEF (Zlatko Hinŝt), la jokohama (Kaja 
Farszky), la instruista en Ranzan (Spomenka 
Ŝtimec), la Eŭropa en Maribor (Zlatko Tiŝljar), 
La Infana sur Pohorie (Tena Kuzmanoviĉ), 
la Montkabana sur la insulo Cres (Vanja 
Radovanoviĉ). 

En aŭgusto zagreba teatra festivalo 
Pupteatra Intemacia-Festwalo - PIF atingis 
sian kvardekan jaron. La festivalo kiun lanĉis 
SEK-anoj en la jaro 1968 intertempe elkreskis al 
la plej malnova kaj prestiĝa zagreba festivalo. 
Indis labori pri ĝi. Tion kion esperantistoj 
ekplantis ne nur pluvivas sed digne fruktis. 

Vi legos ĉi-numere ankaŭ pri 
nekongresaj temoj, ĉar niaj membroj aktivas 
multkampe: Lucija Borĉiĉ donacis al KEL 
belan skulptaĵon prezentanta L.L. Zamenhof, 
kiu montriĝis junaĝa verko de pentristo Stevan 
Vukmanoinĉ, famiĝinta en Germanio. 

Membro de KEL Zeljko Gubijan 
gajnis ĉefpremion por la tri fotoj el serio 
Anatomio de la tubero ĉe grava ekspozicio de 
fotoj Arbaro vidita per la okuloj de arbaristo 
en Bjelovar. Membro de Bude Borjan Renata 
Zunec gastis sur titolpaĝo de Jutamji list pro sia 
profesio, kiel membro de medicina teamo pri 
transplantado de organoj. Alia membro Zlata 
Naniĉ okazigis en sia bieno Zmo - Grajno 
dum la ĉiujara septembra festo de rikolto belan 
publikan prezenton de Esperanto. 

Radenko Miloŝeviĉ, kiel prezidanto 
de Komitato pri la centa jubileo de Esperanto en 
Zagrebo kontaktis la Prezidenton de Respublio 
Kroatio Stjepan Mesiĉ, petante aŭspicion por 
la 100-jara jubilea evento en la jaro 2008. La 
propono ricevis buŝan aprobon. Ni atendas la 


Nacionalna 
zaklada za 
razvoj 
civilnoga 
druŝtva 

skriban konfirmon el la Oficejo de la Prezidento 
kaj esperas povi saluti la Prezidenton inter ni 
dum la festo. 

La tria kunsido de Preparkomitato 
pri la jubilea Centjariĝo okazinta la 18-an de 
oktobro 2007 por la jubilea jaro antaŭvidas: 
Libroekspozicio en Volksbank Kroatio 
en februaro, scenmuzikan feston en 
Vatroslav Lisinski la 26-an de majo 2008 (se 
aprobotaj rimedoj), Sciencan simpozion en 
Filozofia fakultato en novembro kaj la ĉefan 
decembran Solenaĵon en Gradska vjeĉnica. 
Detaloj venontnumere. 

D-ro Velimir Piŝkorec, docento 
pri la germana lingvo en Filozofia fakultato 
de Zagrebo, kunlabore kun KEL, eklaboris 
aktivigante prelegontojn por scienca simpozio 
okazonta en novembro 2008 en Filozofia 
Fakultatokun latemo Esperanto kaj la kroata 
kultura identeco. Pli multajn detalojn pri la 
programo ni povos komuniki venontnumere. 

D-ro VeHmir Piŝkorec lekcias en 
la Fako pri la germana lingvo kaj literaturo 
en Filozofia fakultato. Ekde oktobro dum du 
semestroj li instruos pri elektitaj fragmentoj 
el Eko- kaj Interlinginstiko. En la fokuson 
de la studoj de studentoj pri la germana 
lingvo tiel eniros ankaŭ Esperanto. Tio 
estas nepre senprecedenca okazaĵo en 
Filozofia fakultato de Zagrebo! 

Enkonduke ne eblas sen malĝoja 
novaĵo. La 15-an de septembro 2007 finiĝis la 
vivo de prestiĝa zagreba esperantistino Zlata 
Flego. (La decembro numero 2007 enhavos 
adiaŭojn al niaj forpasintaj membroj.) 

La aliaj plu portas la torĉon! 

KUNE, Kroata Unuiĝo de Nevidantaj 
Esperantistoj kandidatigis Kroation por 
gastiganto de la venontjara Internacia 
Kongreso de Blindaj Esperantistoj. Ĉu blindaj 
esperantistoj havos sian mondkongreson en 
2008 en Kroatio? Ni atendas la decidon de la 
estraro... 

Kaj plej grave: Esperanto en 
Kroatio atingis sian centan jubileon! Neniu 
esperantisto el Kroatio rajtus manki en Rijeka 
la 17-an de novembro 2007. Ni ekviglu por la 
granda tago antaŭ ni. Tiam Esperanto Societo el 
Rijeka festas 100 jarojn ekde kiam estis fondita 
la unua Esperanta societo en Rijeka kaj la unua 
sur teritorio de Kroatio. Ĉu Rijeka ricevos por 
la jubilea festo sian Esperanto-straton? Ĉu la 
domo, kie estis la sidejo de la unua Esperanta 
societo en Kroatio ricevos memortabulon? 
Partoprenu por sperti tiun unikaĵon! Unu fojon 
en la vivo oni estas 100-jara! 

En decembro sekvos plia festo: 
anstataŭ kutima Zamenhof-Tago Studenta 
Esperanta Klubo havos sian feston: 50 jaropi 
de Studenta Esperanto-Klubo! La festo 
okazos en Europski dom la 10-an de decembro 
2007. 

Tempo gratulas allaurbo Rijekakaj 
al ĉiuj kroataj esperantistoj, kaj tute aparte al 
esperantistoj el Rijeka nian centan jubileon! 

Karaj legantoj, bonvolu dorsflanke 
de la revuo vidi la programon de la centa 
jubileo de Esperanto en Kroatio, festota en 
Rijeka. 

S. Ŝtimec 

Dek du kroataj esperantistoj partoprenis la japanajn kongresajn aranĝojn en 
Jokohamo kaj Ranzan. Kiom da partoprenintoj, tiom da interpretoj. Ternpo donis ĉi-foje 
la avantaĝon al la plej juna kroata partopreninto, Kaja Farzskr/. 


Ml MUZIKIS EN JOKOHAMO 


Ĉi-somere mi partoprenis la 92-an 
Universalan Kongreson en Jokohamo, de 
la 4-a ĝis la 11-a ae aŭgusto. Tio estis mia 
unua vojaĝo ekster Eŭropo. Ebligis ĝin la 
subvencio de 10.000 kunaoj, kiun en publika 
konkurso de kroata nafta kompanio INA 
ricevis Esperanto-Societo "Bude Borjan" por 
mia kontribuo al la UK en Jokohamo. (Mi 
membras en Studenta Esperanto-Klubo sed 
ankaŭ en "Bude Borjan", kie mi estas la plej 
juna membro.) 

Mi havis plezuron kaj eblecon 
prezenti la marimban koncerton en la 
kongresa programo. La subvencio alvenis 
lastmomente kaj ege helpis min sinjorino 
Krizantemo, Kikushima Kazuko por ke 
mia koncerto eniru la kongresan oficialan 
programon. Mardon, la 7-an de aŭgusto 
2007 estis granda tago por mi. Mi havis du 
koncertojn en Jokohamo. (La luado de granda 
instrumento marimbro kaj ties transporto 


kostegis kaj necesis bone ekspluati ĝin en la 
sama tago.) 

Imagu: estis somermeza aŭgusta 
vetero en la varmega Japanio je la dua 

O meze. Kelkcentkapa publiko, homoj 
:aj flankoj de la mondo estis en la 
Kongresejo en la salono Pacifiko-Jokohamo. 
En salono Hodler ĉiuj atendis koncerton, 
ili atendis mian muzikon. Mi por la unua 
fojo muzikis tiel for de mia lando, tiel for 
de ĉio konata. Sed mi tute ne sentis min 
kiel fremdulo. Mi havis mian instrumenton 
- marimbon - kiun mi tiel ŝatas, mi havis 
mian muzikon kun kiu mi vivas ĉiutage. 
La muziko estas belega lingvo, ĉiuj facile 
povas kompreni ĝin. Mi sentis kaj vidis, ke 
multaj homoj venis kaj interesiĝis pri la 
instrumento kiu ne estas sufiĉe konata. La 
ubliko havis scivolemon pri la instrumento 
aj pri la muziko kiun ili aŭdos. Mi komencis 
koncerton per la Eta preĝo, ĥoralo komponita 


por marimbo, ĝin verkis Evelyn Glennie. 
Sekvis komponaĵo Michi de japana aŭtorino 
Keiko Abe, du komponaĵoj de E. Sejourne 
kaj laste Ses miniaturoj de M. Schmitt. Mi 
mem anoncis la komponaĵojn. Unu horo 
kun la muziko rapide pasas. Mi vivis nur 
por la muziko en tiuj momentoj. Mi sentis, 
ke homoj spiris kun la muziko, ĝuis la belan 
sonon de marimbo kaj ĝojis kune kun mi, kiu 
ludis. Tio estas la plej bona premio por mi: la 
publiko kiu ŝatas mian muzikon, la publiko 
kiu komprenas la lingvon kiun mi parolas al 
ili. 

Pli malfrue en la sama tago okazis 
la dua koncerto en la Kannai-halo, kiel parto 
de junulara programo de la kongreso de 
kiu ĉeforganizanto estis Mayuko Tazima 
kun Yayoi, Issei, Joshijasu kaj multaj aliaj 
helpantoj. En la koncerto ludis grupo Asorti 
el Litovio, mi je marimbo el Kroatio kaj 
du grupoj el Japanio kiuj ludis tradician 
japanan muzikon: Miruku kaj Oorju. En 
la fino de la koncerto ni ĉiuj kune kantis 
Esperantigitan, japanan kanton, Vizaĝon 
supren. En tiuj momentoj ni ĉiuj kune vivis 
en la muziko, ni spiris la saman aeron, ni 
parolis la saman lingvon. Kiel vere internacia 
grupo en la internacia renkontiĝo ni havis 
eĉ du internaciajn lingvojn: Esperanton kaj 
muzikon. Tio estis mia sperto pri Japanio: mi 
spertis Japanion tra la muziko de marimbo. 

Kaja Farzskr/ 

La unua jaro 
sen 

VVilliam Auld 


La 11-an de septembro 2006 mortis la 
plej granda Esperantlingva poetokaj kandidato 
por Nobelpremio pri Esperantlingva literaturo 
William Auld. Okaze de la datreveno de la 
mortotago, ni memoras kio plaĉis al Auld el 
la kroata literaturo. Por ilustri literaturajn 
kapacitojn de Esperanto en Nova Esperanta 
Krestomatio, por montri tradukspecimenon el 
la kroata poezio, li elektis tre specifan paron: 
la poeton Dobrisa Cesaric, la traduListon 
Bozidar Vanĉik kaj la simbiozan frukton de tiu 
lirika renkontiĝo en la poemo Preaŭtuna tago. 
Ni relegu la versojn kiuj plaĉis al Auld. 


Japana poeto 
TANIKAVVA Shuntaro 
gastas en Tempo 

Unu el la plej grandaj japanaj poetoj TANIKAWA Shuntaro partoprenis 
en poezia programo de la japana UK en Jokohamo, kun USUI Hiroyuki, IZUMI 
Yukio, KITAGAWA Hisasi, Istvan Ertl kaj Spomenka Ŝtimec. Post la horo da 
japanaj kaj Esperantaj versoj, sekvis vigla poclia diskuto pri poezio. La programo 
allogis kvindekon da civitanoj de Jokohamo kaj estis eble la plej prestiĝa aranĝo 
por neesperantistoj en la lastaj jaroj de niaj Universalaj Kongresoj. 

Ni legas en la akompana kajero pri la poeto: 

"TANIKAWA Shuntaro. Naskiĝis en 1931. Unu el la plej gravaj poetoj 
japanaj. Verkis grandan nombron da poemaroj, bildstrioj, eseoj, fabeloj kaj 
tradukaĵoj depost la debuto en 1952 j>er la poemaro Nizyŭoku konen no kodoku 
(Du miliardoj da lumjaroj de soleco). Cefaj poemaroj: Hibi no tizu (Mapoj ĉiutagaj), 
Kotobaasobiuta (Kantoj vortludaj), Teigi (Difinoj), Sekensirazu (Nekonantoj ae 1 
mondo) k.a." 

La granda poeto TANIKAWA Shuntaro donis la permeson por ke liaj 
versoj aperu en la japana originalo, en la Esperanta traduko de Izumi Jukio kaj 
en la kroata traduko de Domagoj Vidoviĉ. Li permesis publikigi en Tempo lian 
subskriban. 



PREAUTUNA TAGO 

Jam sen iama ar<T la tago, 

Sed sunas kaj ridetas ĝi. 

Sen kmo pasis kaj sen ago. 

Lasta vendist’ de dolĉglaci. 

Zigzagas tra la urb’ senĝoje 
La blanka homo de V somer. 

Folio flava sinkas foje 
Ĉe lia puŝoĉar’ al ter. 

L’ aŭtunja sojlas, kun nebuloj 
Baldaŭaj kaj kun pluv’ kaj morn. 
Kaj maronistoj - angululoj - 
La polvon viŝas de la forn. 

Dobriŝa Cesariĉ 
Tradukis: Bozidar Vanĉik 


LA FOTOJ DE 

ZELJKO GUBIJAN PREMNTAJ 

Arbaro vidita per la okuloj de arbaristo estas la titolo 
de foto-eskpozicio Kvara Salono de fotaĵoj en Bjelovar okazinta en 
Bjelovar de la 15-a de junio ĝis la 15-a de julio 2007. La ĉefpremio 
iris al esperantisto Zeljko Gubijan el Vrbovec por tri fotoj el la 
serio tiolita La anatomio de la tubero. En la julia numero de Tempo 
ni informis vin, ke Zeljko Gubijan, cetere laŭ profesio arbaristo, 
fotis la titolpaĝon por la libro Mediteranea breviero de Predrag 
Matvejeviĉ. Sammonate li gajnis la premion kaj ricevis laŭdojn por 
la serio pri la gliro kaj por la fotoj La granda komenco kaj Ventumilo. 
La katalogo de la ekspozicio estis eldonita en kunlabore de Gradski 
muzej Bjelovar, Galerija Nastje Rojc kaj Hrvatske ŝume. 

Vortoj tuj antaŭ laforpaso de l’ avo 

Lasante pomon ekmorditan 
Mi mortas. 

Ne necesas testamento. 

Ĉar plu daŭros bonaj aferoj 
Kaj ne seniĝos malbonaj, 

Ĉar mi konas kanton zumindan, 

Ĉar mi havis rustetan martelon, 

Ne necesas testamento. 

Nur 

Mesaĝu al mia plej bona amatino: 

Mi iam Vin ekamis, 

Vin amas; 

Mi dediĉos al Vi 
La plej belan floron 
Plukotan en la transa mondo. 

Esperantigis: IZUMI Yukio 


Rijeĉi netom prije djedove smrti 

Ostavljajuĉi zagrizenu jabuku 
Umirem. 

Testament nije potreban. 

Jer ĉe i iza mene zivjeti Dobro, 

A Zlo se neĉe dokinuti, 

Jerja poznam pjesmu zvizdanja vrijednu, 
Jer sam drzao zahrdali ĉekiĉ, 

Testament nije potreban. 

Samo 

Javite mojoj najdrazoj Ijubljenoj: 

Nekoĉ sam te zavolio, 

Tebe volim; 

Posvetit ĉu ti 

Najljepŝi od cvjetova 

Koji ĉu ubrati na Onome svijetu. 

Kroatigis: Domagoj Vidovic 

ESCEPTA EUROPA ESPERANTO-KONGRESO 

EN MARIBOR 

28-a de julio - 4-a de aŭgusto 2007 


La kongreso sendube estis el 
pluraj vidpunktoj escepta. La unuan 
fojon en iu Esperanto-kongreso 
partoprenis kaj en Esperanto parolis eĉ 
du membroj de Eŭropa Parlamento (Pola 
parlamentanino Margareta Handzlik 
kaj slovena Ljudmila Novak). La unuan 
fojon parton de la kongreso, ĝian 
konferencon pri interkultura dialogo 
kaj komunikado kunfinancis Eŭropa 
Komisiono per eĉ 25.000 eŭroj, la unuan 
fojon la ĉeftemo de eŭropa E-kongreso 
estis nerilata al lingvaj demandoj sed al 
la ekologiatemo Akvoj. 

La du eŭropaj parlamentaninoj 
efektive unuafoje en Maribor parolis 
inter si kaj tuj interkonsentis pri la 
iniciato de Ljudmila Novak organizi 
laŭeble baldau en la ejoj de Europa 
Parlamento en Bruselo ekspozicion pri 
Esperanto. Tion mi vidas kiel la ĉefan 
atingon de la kongreso. (Post la kongreso 
laprezidantodeEEUiam kunveniskun 
parlamentanino Ljudmila Novak por 
interkonsenti pri ekspozicio en la ejoj 
de EU, kie li prelegos pri lingvaj temoj.) 
La kongreso krome akceptis konkludan 
dokumenton kiun ĝi adresis al slovena 
registaro kiu komence de 2008 gvidos 
Eŭropan Union. La 5 punktojn de 
la konkludoj sinjoro Marko Pavliha, 
parlamentano de Slovena Parlamento, 
transformis al oficiala peto kiun li 
adresis al la registaro, postulante de EU 
establi novan fondaĵon por edukado por 
eŭropa konscio kaj asertis ke necesas 
demandon pri Esperanto plutrakti kadre 
de eŭropaj instancoj. Komisionano de 



Dag Treer rolante en Maribor. 
(Fotis:Z. Tiŝljar) 


EU pri scienco, Janez Potoĉnik, afable 
konfirmis la ricevon de postkongrese 
ricevitaj kongresaj konkludoj kaj petis 
ke la samajn dokumentojn oni sendu 
al la komisionano pri lingvoj Leonard 
Orban. 

La kongreso abundis je amuzaj, 
kulturaj kaj ekskursaj programeroj. Eĉ tri 
teatraj spektakloj ĝojigis la kongresanoin 
(unu el ili estis la zagreba spektaklo 
prezentita de Vanja Radovanoviĉ La 
galaksia krozŝipo ”Ludoviko”en epizodo: 
La muro de mallumo. Tiel SEK havis 
la okazon antaŭ sia 50-jariĝo gasti en 
belaj teatraj ejoj de Slovensko narodno 
gledalisĉe. Partoprenis ankau Saŝa 
Pilipoviĉ el Kragujevac kun Galileo kaj 
Henrry de Sabates el Francio kun Stilaj 
ekzercoj. 



Publiko en la prestiĝa maribora 
teatrejo antaŭla SEK-prezentaĵo. 
(Fotis: Zlatko Tiŝljar) 


Vjekoslav Morankiĉ kaj Radenko 
Miloŝeviĉ aktive partoprenis en la 
diskutoj pri la konferenca temo 
Interkultura dialogo kaj komunikado. 
En la konferenco prelegis ankaŭ la 
sekretario de EEU, kroato kaj sloveno 
Zlatko Tiŝljar apud 9 aliaj prelegantoj. 

Judita Rey HudeĉeT gvidis 
Infanan kongreseton en kiu partoprenis 
ankaŭ 3 infanoj el Kroatio, financitaj de 
Elementa lernejo Retkovec. 

Ĉefhelpantoj pri la kongresa 
dokumentaro kaj filmistoj de la 
materialo el kiu oni poste produktos 
filmon estis Danka kaj Krunoslav Tiŝljar 
el Zagrebo kaj helpanto pri la organizo 
de la konferenco estis Maja Tiŝljar. Kiel 
videblas, kroatoj havis elstaran rolon, 
malgraŭ tio ke Kroatio ne ankoraŭ estas 
regula sed nur observanta membro de 
EEU. 

Fine mi menciu kelkaj 
kuriozaĵojn: La malfermon de la 
kongreso signis grandega torto kun E- 
flago per kiu oni festis 120-jaran jubileon 
de Esperanto. Mariboraj organizantoj, 
kiujn gvidis Zlatko Tiŝljar kaj Vesna 
Obradoviĉ (prezidanto kaj sekretario 
de LKK) prizorgis ankaŭ du verdajn 
surprizojn: verdan glaciaĵon Esperanto 
kaj verdan Esperanto-bieron. 

Gazetaro abunde informis 
pri la Kongreso. Domaĝe ke ne pli da 
kroatoj kleriĝis dum abundaj kongresai 
programoj, geografie tiom proksimaj al 
Kroatio! 

Zlatko Tisljar 


EKO - KAJ INTERLINGVISTIKO EN 
FILOZOFIA FAKULTATO DE ZAGREBO 


D-ro Velimir Piŝkorec, docento pri la germana 
lingvo en Filozofia fakultato de Zagrebo, lekcios dum 
la venontaj du semestroj al dekkvino da siaj studentoj 
pri aparta temo titolita Eko - kaj Interlingvistiko. 
Interlingvistikon ne eblas studi sen koni esperantologion. 
La elektita temo ebligos al la studentoj ekkoni bazajn 
principojn de Esperanto prezentota per la germanlingva 
lernolibro Lehrbuch der intemationalen Sprache 
Esperanto laŭ la Zagreba Metodo kaj eldonita en Maribor 
en Slovenio en 1995 en germanlingva prizorgo de Josef 
Wesian kaj D-ro Vesna Staniĉic-Burchards. Por la celo de 
la seminarianoj jam atingis la germanlingvan bibliotekon 
de la katedro pri la germana lingva la granda Krause 
- vortaro de Erich - Dieter Krause kun pli ol 160.000 
kapvortoj, eldonita de la hamburga eldonejo Helmut 
Buske. Dum la studo la studentoj nepre analizos ankaŭ 
etimologion de Esperantaj vortoj. 



GroBes Wbrferbuch 
Deutsch-Esperonto 

EŬROPA INFANA KONGRESETO 



Aŭtorino de la artikolo Tena Kuzmanovic sur 
Pohorje. 

MALKOVRITA RARA SKULPTAĴO PRI ZAMENHOF 
DE PENTRISTO STEVAN VUKMANOVIĈ 



(Fotis: Kaja Farszky) 


FAJREROJ DE 

Florfolieto 

sur araneafadeno 

balanciĝas 


Lucija Borĉiĉ donacis al KEL skulptaĵon prezentanta Lazaron Ludovikon 
Zamenhof en staranta pozo. La alteco de la gipsa verko estas 35 cm. Ŝi rakontis, ke 
la skulptaĵon donacis al ŝi en fruaj kvindekaj jaroj iu kursano en la Esperanto-kurso, 
kiun ŝi gvidis. Lia nomo estas Stevan Vukmanoviĉ. Li forlasis Zagrebon meze de la 
kvindekaj jaroj kaj foriris al Munkeno, kie li fariĝis pentristo kaj en la postaj jaroj 
li gajnis prestiĝon en la germana pentroarto. Davor Klobuĉar esploris pri la artisto 
Vukmanoviĉ. Montriĝas, ke Stevan Vukmanoviĉ naskiĝis en Belgrado en 1924 kaj 
mortis en Germanio en 1995. Evidente en fruaj kvindekaj jaroj li loĝis en Zagrebo 
kaj okupiĝis pri skulptado. Li vizitis Esperantan kurson ĉe Lucija Borĉiĉ. Pri lia 
pentrista renomo atestas monografia libro titolita Der Utrillo von Schwabing, 
aludante, ke li pridesegnis la germanan urbon Schwabing, kie li aktivis kaj ke li 
havis rangon de pentristo Utrillo. La aŭtoro de la verko pri Stevan Vukmanoviĉ 
estas Christian Schmidt kaj Herma Bashir-Hecht. En Germanio Vukmanoviĉ havis 
multajn ekspoziciojn kaj estas reprezentita en Munkeno ĉe la granda artekspozicio 
en Haus derKunst, en fako Secesio. 

La Zamenhof-skulptaĵo donacita de Lucija Borĉiĉ havis etan difekiĝon: iom 
rompitan pecon de la korpo de la kolo de Zamenhof. Ni tuj portis ĝin al riparejo 
al Pentroarta akademio de Zagrebo (hazarde en Zamenhof-Strato), kie lerte kaj 
ame riparis ĝin diplominto pri restaŭra 
arto kaj membro de Bude Borjan Ivana 
Samboliĉ. La skulptaĵo ornamas le ejon 
de KEL. S. Ŝtimec serĉas kontaktojn kun 
la aŭtoroj de la libro pri Vukmanoviĉ, por 
informi ilin, ke en Zagrebo estis trovita la 
junaĝa verko de Stevan Vukmanoviĉ, el 
la epoko kiam li okupiĝis pri skulptado. 

S. Ŝtimec 


LA INSULO HVAR 

Briletas roso 
lafrumatena suno 
toleras ĝin. 

Dinko Matkoviĉ 

PRI INTERNACIA FERVOJISTA ESPERANTO- KONGRESO 
KAJ INTERNACIA KOMERCA KAJ EKONOMIA FAKGRUPO 


De la 12-a ĝis la 18 de majo 2007 
okazis la 59-a Kongreso de Internacia 
Fervojista Esperanto-Federacio (IFEF) 
en Parizo. De la 19-a de majo sekvis 
tritaga postkongreso en Lyon. Laŭ 
oficialaj informoj en la kongreso estis 268 
partoprenantoj el 24 landoj. El Kroatio 
ĉeestis naŭ personoj, plejparte membroj 
de Kroata Fervojista Esperanto-Asocio. 
Dum kongreso (plenkunsido) oni elektis 
estraron denove el malnovaj membroj 
de IFEF-prezidantaro: d-ro Romano 
Bolognesi kiel prezidanto, Istvan Guylas 
kiel vicprezidanto, Marica Brletiĉ kiel 
sekretariino, Laurent Vignaud kiel 
kasisto kaj Jean Ripoche kiel redaktor o de 
oficiala bulteno "Internacia Fervojisto". 
Regula programo de Fake aplika sekcio 
ampleksis 13 fakajn prelegojn (pri nova 
linio por rapidaj trajnoj en Francio, 
eŭropa sistemo de fervojtrafika kaj trajna 


Dum la IFEF-kongreso okazis 
prelego sub titolo "Oficiala formo de financa 
statistiko de UlC-Intemacia Fervoja Unio - 
Esperanta traduko de formularoj kaj financaj 
indikilof. Preleginto kaj tradukinto Zlatko 
Hinŝt preparis kolekton de tradukoj por 
reta formo. Nun koncerna kontribuaĵo estas 
atingebla en retadresoj de IKEF-Internacia 
Komerca kaj Ekonomia Fakgrupo wwxv.ikef 
info aŭ www.ikef.org sur retpaĝo kun menuo 
sub eldonoj (klaku lastan parton sub titolo 
"NOVA: Formularoj de UIC kaj pri financa 
statistiko". Tiam malfermiĝas kontribuaĵo 
sub titolo "Oficiala formo de financa statistiko 
de Internacia Fervoja Unio (UIC) kun traduko 
de oficialajformularojde bilanco kajspezokonto 
en Respubliko Kroatio". Ankaŭ estas atingeblaj 


regado, historio de fervojaj rapidecoj kaj 
aliaj temoj). D-ro Zlatko Hinŝt prelegis 
pri oficiala formo de financa statistiko 
de Internacia Fervoja Unio (UIC) kaj 
koncernaj dokumentoj en Kroatio de 
FINA (traduko de formularoj kiaj estas 
bilanco kaj spezokonto). Terminara 
sekcio pritraktis proponitajn fervojajn 
terminojn. Interesa estis ekspozicio 
en Parizo pri franca trajno de granda 
rapideco (TGV) kiu atingis la 3-an de 
aprilo 2007 mondan rapidec-rekordon 
(574,8 km/h). Okazis faka ekskurso en 
Fervoja agentejo pri esplorado en Parizo 
(de rapidecoj, bremsado, materialoj 
ktp). Tuttaga ekskurso okazis al kastelo 
en Versailles kaj al parko kun francaj 
miniaturoj (de konstruaĵoj) en skalo 
1:30. Du auontagaj ekskursoj estis en 
Parizo. Krom tio okazis bona kulturarta 
programo (franca folkloro, kantisto) 


en la sama retpaĝo aliaj kontribuaĵoj de 
Zlatko Hinŝt - artikoloj (prelegoj el antaŭaj 
IFEF kongresoj kaj diskutoj) en revuo "La 
Merkato" (vi povas klaki) - numeroj de LM 
86,87,89,92 kaj 93 (aprilo 2007). 

Krom akcentitaj detaloj, koncernaj 
TTT-paĝoj de IKEF enhavas multe da 
informaĵoj pri menciitaorganizaĵo (aktualaĵoj, 
estraro, statuto, membroadministrado, 
perantoj ktp). Se vi estas ekonomikisto, 
komercisto, entreprenisto aŭ alia fakulo 
konektita kun praktika negocado, bonvolu 
aliĝi en IKEF. Ne forgesu ke kunlaboro kun 
IKEF estis aprobita en kadro de Laborplano(j) 
de Kroata Esperanto-Ligo por la jaro(j) 2007 
kaj 2008. 

Zlatko Hinŝt 


balo kaj vespera amikumado en bona 
etoso. En la jaro 2008 IFEF-kongreso 
okazos en pola urbo Poznan kaj en 2009 
en itala Triesto kie oni ekfestos 100- 
jariĝon de fervojista Esperanto-movado 
en la mondo. 

Zlatko Hinŝt 


KROATINO MAJA 
TIŜLJAR EN 
BRUSELO 

Eŭropa Esperanto-Unio 
ricevis subvencion de EU por la projekto 
Alieco kiel valoro pro kiu EEU decidis 
enoficigi unu junan personon en 
Bruselo inter oktobro 2007 kaj aprilo 
2008. La persono kiu laboros en Bruselo 
por la projekto estas Maja Tiŝljar, kroata 
denaska Esperanto-parolanto, kiu dum 
la lastaj jaroj loĝas en Germanio. 

En Bruselo jam aktivas 
slovena esperantistino Manca Turk, 
sed ŝi prizorgas slovenajn interesojn 
en Bruselo. Bonŝancon al la nova 
Esperanta brusela oficejo. 

S.Ŝ. 


SEK FESTAS 
SIAN 50-an 
NASKIGTAGON 

Lundon la 10-an de 
decembro 2007 je la 19-a horo, SEK 
festos sian 50-an jubileon en Europski 
dom, Juriŝiĉeva 1. (Tre proksime al sia 
adreso Amruŝeva 5, kie SEK vivis de 
1957 ĝis 2000). La jubilea festo okazas 
dum la mandato de la SEK-prezidanto 
Dag Treer. Bonvenon al ĉiuj iamaj 
membroj de SEK kaj iliaj amikoj! La 
festo konsistos el raportoj de Ikvin 
prezidantoj de SEK por kvin jardekoj 
de SEK, muzika ero kaj video-prezento 
de la grandaj eventoj de SEK tra kvin 
jardekoj. Tra la programo gvidas Tina 
Tiŝljar kaj Dag Treer. 

Aparte ekster la festotago 
en Eŭropa domo, SEK prezentos en 
Centar za kulturu Peŝĉenica, omaĝe 
al sia impona jubileo, la ĉefteatraĵon 
de sia aktuala repertuaro Galaksia 
krozŝipo „Ludoviko“ en la epizodo Muro 
de la mallumo de Vanja Radovanoviĉ. 
Li aŭtoris la tekston kaj reĝisoris la 
teatraĵon. 

ĈU POST BULGARIO BLINDAJ ESPERANTISTOJ 
KONGRESOS EN KROATIO? 


Kvinmembra delegacio 

de Kroata Unuiĝo de Nevidantaj 
Esperantistoj (Antun Kovaĉ, Branko 
Repac, Dragan Ŝtokoviĉ, Marija Repac 
kaj Marija Kovaĉ kiel akompanantino), 
partoprenis la 73-an Internacian 
Kongreson de Blindai Esperantistoj en 
fama bulgara feria loko Albena. Oni 
diras ke Albena estas paradiza angulo 
inter arbaro kaj maro. Ĝi situas je 32 
kilometroj norde de Varna kaj je 15 
kilometroj de la mondkonata ripozloko 
Zlatni piasci (Ora sablo). 

La kongreso okazis de la 20-a 
ĝis la 27-a de aŭgusto kaj kunvenigis 112 
partoprenintojn el 12 landoj. Du trionoj 
de kongrespartoprenintoj estis bulgaroj 
kaj iliaj najbaroj serboj kaj rumanoj. 
Manko de okcidentlandaj esperantistoj 
estis evidenta. Aliaj miaj impresoj estas 
tre favoraj. Kongresprogramo, je mia 
plezuro, ne estis tro abunda, tiel ni havis 
sufiĉan tempon por banado en ondplena 
Nigra maro, promenado kaj trarigardo 
de Albena. 


Kongrestemo Esperanto - 
taŭga rimedo por kultura integriĝo 

estis interesa, sed nur kvar prelegoj 
rekte rilatis al la temo, inter kiuj ankau 
estis prelego de via raportanto: "Kiel 
kroata literaturo prezentiĝas al aziaj 
nacioj per Esperanto’ 1 . Pli proksimaj 
al la temo estis kongresaj okazintaĵoj 
kiel ekz.: kultura programo kun temo: 
100 jarojn de Bulgara Esperanto- 
Asocio kaj Esperanto-movado inter la 
bulgaraj nevidantoj dum kiu oni ankaŭ 
proklamis rezultojn de Internacia 
literatura konkurso; Nacia vespero en 
kiu prezentiĝis membroj de porblindula 
kulturcentro el Varna kaj Internacia 
vespero; recitis ankaŭ Branko Repac el 
Kroatio. 

Por kongresanoj bulgaraj 
gastigantoj aranĝis du duontagajn 
interesajn ekskursojn al Balĉik kaj 
Varna. 

Kiel kutime du kunsidoj 
de ĝenerala asembleo de LIBE estis 
organizita dum kiuj estis pritraktita la 


aktuala situacio en LIBE. Mi persone 
pensas ke ĝi ne estas tiel bona kiel pli 
frue: nederlandaj blindaj esperantistoj 
rifuzis organizi la 74-an Internacian 
Kongreson de Blindaj Esperantistoj 
kadre la 93-a UK. Kroata delegacio 
proponis ke kroataj esperantistoj estu 
gastigantoj de sekvonta kongreso en 
2008 en Premantura. Nun, kiam mi 
skribas ĉi tiun artikolon, bedaŭrinde 
mi ankoraŭ ne scias ĉu estraro de LIBE 
konfidos al KUNE organizon de la 74-a 
IKBE. 

Kion diri fine de mia mallonga 
kongresprezentado el Bulgario? Krom 
ke ĝi estas paradiza angulo inter arbaro 
kaj maro, pri Albena oni ankaŭ diras, 
ke ĝi estas simbolo de la beleco kaj la 
astamo de la bulgara virino. La belecon 
e la bulgara virino mi persone ne sentis, 
ĉar mia edzino estis kun mi. Koncerne 
la gastamon, ni ĉiuj dum longa tempo 
vere havos tre impresajn memorojn pri 
niaj bulgaraj gastigantoj. 

Antun Kovaĉ 


MONTKABANA RENK0NTIĜ0 - MKR, GASTIGITA APUD MARO! 


MKR jam estas tradicia renkontiĝo 
por esperantistoj-montmigremuloj kiu dum 
siaj unuaj 17 jaroj gvidis partoprenantojn 
tra multaj montoj en Aŭstrio, Kroatio 
kaj Slovenio, kaj de kelkaj el tiuj montoj 
videblis maro, sed tamen nur ie en fora 
malproksimeco. Ĉi-jare estis tute male, la 
partoprenantoj estis ĉirkaŭitaj per maro, 
Adriatiko, je ĉiuj flankoj, ĉar la aranĝo okazis 
sur kroata insulo Cres! 

Insulo Cres neniam estas inundita 
per turistoj: kvankam ĝi estas la plej granda 
adriatika insulo, ĝi ne havas grandajn 
hotelojn (entute nur du hoteloj sur pli 
ol 80 km longa insulo!), sablajn plaĝojn 
aŭ vaste konatajn kulturajn aŭ historiajn 
monumentojn ... tamen, ĝi estas tre estimata 
inter tiel nomataj "ekologiaj turistoj" pro 
sia foje apenaŭ tuŝita naturo kaj ankoraŭ 
bone videbla tradicia vivo. Do, ĝuste tion la 
organizantoj deziris montri ĉi-jare al MKR- 
partoprenantoj! 

La aranĝo okazis en vilaĝo Beli, 
la loko loĝata jam dum jarmiloj, ekde pre- 
Romiaj tempoj, sed ĝi nun havas nur 20 
konstantajn enloĝantojn, unu pensionon, 
unu gastejon kaj plej proksima konstanta 
vendejo troviĝas je 20 km. La menciita 
pensiono estis ĉi-jara MKR-ejo kaj al 
partoprenantoj, dum jaroj alkutimigitaj al ne 
ĉiam luksaj montkabanoj, ĝi ofertis agrablan 
tranoktadon kaj tre bongustan manĝaĵon. 
Kaj, spite al apenaŭ finiĝinta somero (la 
aranĝo okazis dum lasta semajnfino en 
septembro) kaj la vilaĝo kaj la insulo mem 


aspektis tute malplenaj kun apenaŭ kelkaj 
videblaj turistoj. Kaj ne nur plaĝoj (la akvo 
ne estis tre varma, sed 20 gradoj ja tamen 
sufiĉis por naĝi ...) estis dezertaj, ankaŭ ĉio 
alia... 

La aldona novaĵo por MKR- 
partoprenantoj estis kunlaooro de 
organizantoj kun du lokaj ekologiaj asocioj. 
Unua estas asocio Caput insulae, kun sidejo 
en Beli, kiu celas protekti tre maloftan 
kadavromanĝantan birdon, vulturon, kies 
lasta habitato en Kroatio troviĝas ĝuste sur 
insulo Cres. La alia estas asocio Eko centar 
Pernat , kun sidejo en vilaĝo Lubenice, kiu 
celas revivigi centran parton de insulo Cres 
kunigante tradiciajn vivmanierojn kun 
modernaj tempoj. Ambaŭ asocioj zorgas 
ankaŭ pri kultura heredaĵo de siaj vilaĝoj 
kaj la ĉirkauaĵo kaj emas prezenti ilin al 
interesitoj. 

Kelkaj faktoj pri ĉi-jara MKR- 
partoprenantaro: venis eĉ 43 personoj el 10 
landoj. Estas rimarkinde, ke jam dum lastaj 
3 jaroj MKR-on partoprenas esperantistoj 
el dek landoj ... kaj aliaj mirindaj faktoj 
estas tiuj, ke preskaŭ 20% de partoprenantoj 
estis infanoj kaj la fakto, ke kvar personoj 
venis al MKR perbicikle, 3 germanoj kaj 1 
nederlandano! 

Kaj, kia estis la MKR-programo? 
Kiel kutime dum MKR, la migradoj estis 
la ĉefaj programeroj, sed ĉi-jare la supre 
menciitaj asocioj montris al ni almenaŭ 
parte lokan vivon kaj lokajn tradiciojn. Dum 
la unua tago (bedaŭrinde, ĉefe pluvoza) la 


partoprenantoj vizitis ejon de asocio Caput 
insulae kaj spektis ekspozicion pri vulturoj 
(inkluzive 3 vivantajn birdoj) kaj pri la 
norda parto de la insulo Cres ĝenerale. Poste 
sekvis migrado laŭ interesaj vojoj kiuj gvidis 
tra forlasitaj vilaĝoj, interesaj labirintoj, 
nekutimaj flakoj, kaŝtanarbaroj ... tre bele 
kaj interese, sed pluvego ĝenis ĉiujn dum 
plej granda parto de la tago. 

Venonttage okazis ekskurso al 
vilaĝo Lubenice, unu el plej konataj vilaĝoj 
sur insulo Cres, kiu troviĝas 320 metroj 
super marnivelo, alte super belega plaĝo. 
Ĉe la alveno membroj de asocio Eko centar 
Pernat gastigis MKR-partoprenantojn per 
muzikado de loka instrumento ”meh" kaj 
poste ofertis al ĉiuj hejmbakitan panon kun 
olivoleo. Migrado denove ne mankis - dum 
unu grupo vizitis najbarajn vilaĝojn Pernat 
kaj Zbiĉina, la alia vizitis pinton Helm kun 
rigardo al najbaraj insuloj Krk, Loŝinj, Susak, 
Unije kaj la kontinento. 

La lasta, adiaŭa tago, komenciĝis 
kiel kutime, per pakado, ĝisoj kaj kisoi. Tiuj 
kiuj ne devis haste foriri ĥavis ankoraŭ 
tempon por plaĝumi (kelkaj ja naĝis, sed 
aliaj preferis nur sunumi) - la plaĝo estis 
tute maplena, krom MKR-partoprenantoj 
neniu alia estis tie. Poste sekvis vizito al 
urbo Cres, promenado apud haveneto kaj 
la tagmanĝo ... plejmulto el la restintoj 
ankoraŭfoje renkontiĝis sur pramŝipo kaj 
ĝuis varman sunon... kaj, jes, denove venis la 
tempo por ĝisi ankoraŭ unu MKR-on. Ĝis la 
venonta septembro en Slovenio! 

Vanja Radovanoviĉ 

VODNIKOVA 9 - NIA ESTONTA EJO 

STATO DE FINANCA HELPO EN OKTOBRO 2007 


Ni informas vin, ke cent membroj pagis 
financan subtenon al Vodnikova inter majo kaj oktobro 
2007! 


1. Josip Sabljiĉ 

6,87 

eŭroj 

2. Zlata Naniĉ 

68,68 

eŭroj 

3. Damir Rak 

11,81 

eŭroj 

4. Janja Kontak 

27,47 

eŭroj 

5. Karmen Crnkoviĉ-Vranko 

27,47 

eŭroj 

6. Martin Mihaldinec 

6,87 

eŭroj 

7. Berislav Brajan 

27,47 

eŭroj 

8. Velimir Majdak 

15,25 

eŭroj 

9. Ljerka Halajz 

4,12 

eŭroj 

10. Anto Mlinar 

19,23 

eŭroj 

lLMirjana Zezelj 

13,74 

eŭroj 

12. Marijan Benc 

13,74 

eŭroj 

13. Vlado Jurkoviĉ 

17,44 

eŭroj 

14. Jelkica Glumiĉiĉ 

13,74 

eŭroj 

15. Klementina Peraŝinoviĉ 

13,74 

eŭroj 

16. Vukosava Mijiĉ 

6,87 

eŭroj 

17. Branko Korbar 

8,24 

eŭroj 

18. Zeljko Gubijan 

27,47 

eŭroj 

19. Durda Ŝtokiĉ 

41,21 

eŭroj 

20. Jerko Bakoviĉ 

13,74 

eŭroj 

21. Marica Radoĉaj 

6,87 

eŭroj 

22. Slobodan Kukiĉ 

5,49 

eŭroj 

23. Davor Klobuĉar 

41,21 

eŭroj 

24. Nada Radoniĉ 

5,49 

eŭroj 

25. Dragan Barac 

13,74 

eŭroj 

26. Marija Kvakiĉ 

13,74 

eŭroj 

27. Fjore Saganiĉ 

68,68 

eŭroj 

28. Vlado Jurkoviĉ 

14,69 

eŭroj 

29. Sava Matetiĉ-Luĉiĉ 

16,48 

eŭroj 

30. Ivo Osibov 

13,74 

eŭroj 

31. Danica Koneĉni 

27,47 

eŭroj 

32. Jadranka Farzsky 

6,87 

eŭroj 

34. Ljerka Stilinoviĉ 

11,26 

eŭroj 

35. Damir Ĉerniĉ 

4,12 

eŭroj 

36. Mato Brĉiĉ-Kostiĉ 

13,74 

eŭroj 

37. Mladenka Dakoviĉ 

13,74 

eŭroj 

38. Branka Ĉeĉuk 

20,60 

eŭroj 

39. Tea Radovanoviĉ 

10,99 

eŭroj 

40. Vjekolav Morankiĉ 

54,94 

eŭroj 

41. Danijela Baĉiĉ-Karkoviĉ 

27,47 

eŭroj 

42. Ana Then 

20,60 

eŭroj 

43. Ljerka Stilinoviĉ 

11,26 

eŭroj 

44. Ivo Boroveĉki 

6,87 

eŭroj 

45. Dalibor Brozoviĉ 

13,74 

eŭroj 

46. Anonima 

3,43 

eŭroj 

47. Stanko Rukelj 

27,47 

eŭroj 

48. Tomo Plaĉkoviĉ 

10,99 

eŭroj 

49. Ivo Puhariĉ 

27,47 

eŭroj 

50. Andela Kanjuo 

27,47 

eŭroj 

51. Ljiljana Kuzmanoviĉ 

13,74 

eŭroj 

52. Drago Smoliĉ 

5,00 

eŭroj 

53. M. Dimnjakoviĉ 

20,60 

eŭroj 

54. Aleksije Heriĉ 

13,74 

eŭroj 

55. Duŝan Adnad 

6,87 

eŭroj 


56. Lucija Rusak 

57. Zlatko Hinŝt 

58. Spomenka Ŝtimec 

59. Marta Manojlovic 

60. Ratimir Metz 

61. Milan Rastovac 

62. Dragica Vukadin 

63. Zeljko Praljak 

64. Josip Vranĉic 

65. Teodor Mikiĉ 

66. Kruno Tiŝljar 

67. Vera Brigljeviĉ 

68. Ivo Osibov 

69. Mira Matanoviĉ-Manner 

70. Olga Srkoĉ 

71. Ranka Mrakoviĉ 

72. Davor Ŝtimec 

73. Ĉiril Stojanov 

74. Mikaelo Bronstein 

75. Zdravka Metz 

76. Blaz Rocek 

77. Mirko Vidakoviĉ 

78. Mira Kocjanĉiĉ 

79. Vukaŝin Dimitrijeviĉ 

80. Josip Brkanac 

81. Marija Vukuŝiĉ 

82. Tom Yuval 

83. Anonima 

84. Ivan Raduloviĉ 

85. Sreĉko Raduloviĉ 

86. Milivoj Lozovina 

87. Roza Brletiĉ-Viŝnjiĉ 

88. Emilija Obradoviĉ 

89. Nela Donĉeviĉ 

90. Jagoda Ĉaldareviĉ 

91. Rudolf Hahn 

92. Josip Ŝlat 

93. Sava Matetiĉ-Luĉiĉ 

94. Melanija Zarak 

95. Divo Pulitika 

96. Marijan Benc 

97. Ruza Tiŝljar 

98. Anonima 

99. Anonima 

100. Zlatko Tiŝljar 

De majo 2007 kolektite 

Kolektite ekde la jaro 2003 
entute 


6,87 eŭroj 
27,47 eŭroj 
54,95 eŭroj 
6,87 eŭroj 
13,74 eŭroj 
6,87 eŭroj 
10,30 eŭroj 
6,87 eŭroj 
27,47 eŭroj 
27,47 eŭroj 
13,74 eŭroj 
13,74 eŭroj 
13,74 eŭroj 
41,21 eŭroj 
13,74 eŭroj 
27,47 eŭroj 
27,47 eŭroj 

6.87 eŭroj 

2.88 eŭroj 
21,43 eŭroj 

4,67 eŭroj 
6,87 eŭroj 
13,74 eŭroj 
6,87 eŭroj 
13,74 eŭroj 
6,87 eŭroj 
3,00 eŭroj 
13,74 eŭroj 
15,11 eŭroj 
15,11 eŭroj 
50,00 eŭroj 
5,49 eŭroj 
13,74 eŭroj 
13,74 eŭroj 
13,74 eŭroj 
6,87 eŭroj 
13,74 eŭroj 
10,03 eŭroj 
13,74 eŭroj 
13,74 eŭroj 
6,87 eŭroj 
6,87 eŭroj 
6,87 eŭroj 
6,87 eŭroj 
13,74 eŭroj 

1.659,54 eŭrojn 


15.502,00 eŭrojn 


Midtan dankon al ciujl 


Nia granda kredito en oktobro 2007 reduktiĝis 
al la ŝuldo de 36.326,86 eŭroj! 

Kompilis: S. Ŝtimec/D. Grgec 


ESPERANTO EN LA BIENO GRAJNO DE ZLATA NANIĈ 

Zlata Naniĉ, membro de Esperanto-Societo Bude Borjan la 30-an de septembro 2007 okazigis en sia bieno nomata Zrno (Grajno) 
en vilaĝo Habijanovec feston pri la rikolto de la tero. La riĉa programo (simila ripetiĝas jam kvin jarojn) invitis al gustumado de diversaj 
eko-produktoj, prezentis lecionojn pri fungoj, aŭskultigis la lokan etno- muzikon, ebligis ĉe-fajran dancadon, lecionojn pri ĝardenumado, 
promenadojn, vilaĝajn kaleŝveturojn... En la proponita menuo troviĝis ĉi-jare ankaŭ Esperanto, kiun prezentis esperantistoj el Durdevac, 
Rijeka, Zagrebo, sub la lerta gvidado de Zlata Naniĉ mem. Ŝi profitis la okazon por prezenti Esperanton en sia vivo kaj vojaĝoin kiujn Esperanto 
ebligas. Boris Di Costanzo elluzis la okazon por varbi por la 100-a jubileo de Esperanto en Rijeka okazonta la 17-an de novembro 2007. Membroj 
de Esperanto-Societo Bude Borjan aparte surpriziĝis renkontinte en la bieno - la nevinojn de Bude Borjan mem. Li estis esperantisto pereinta 
en 1941. Honore al li, la plej malnova zagreba societo postmorte ricevis sian nomon. $ Ŝtimec 

ILEI-KONFERENCO EN 
RANZAN EN JAPANIO 

Post UK en Jokohamo 70 personoj el 23 landoj veturis al 
Ranzan por ĉeestis la 40-an Internacian Konferencon de Esperanto- 
Instruistoj. Ankaŭ Kroatio estis en la konferenco prezentita per virinoj, 
per ses esperantistinoj. La konferencon gastigis Stata edukcentro por 
virinoj kaj konforme al ĝi la ĉefa temo rilatis al virinoj, respektive 
al Virinoj en Esperanto-kulturo. Al tiu temo estis dediĉita unutaga 
simpozio kun prelegoj esence instruaj. Spomenka Ŝtimec enkonduke 
prelegis pri la ĉeftemo. La prelegon teknike helpis bildigi lernanto 
Drago Iliŝinoviĉ. Apartan atenton alvokis la prezentoj de Anna 
L6wenstein kaj YAMAKAWA Setsuko pri Esperanta revuo Sekso kaj 
Egaleco kaj ties japana eldono el la sepdekaj kaj okdekaj jaroj. 

Japanoj omaĝis al lajapana esperantistino HasegawaTeru, 
verkistino kaj ĵurnalistino, kiu subskribis siajn verkojn kiel Verda 
Majo. Dum UK estis eldonita japanlingva libro pri ŝi. Oni honoris 
Verdan Majon ankaŭ per nomumo de salono honore al ŝi. En Ranzan 
estis prezentita prelego de Toyohiko Kaba Kiu volas nomu min 
perfidulo! (Verda Majo kaj la japana socio) 

Marija Jerkoviĉ tre valore kontribuis al la temo de 
konferenco per prelego pri Esperanto kiel lingvo-ponto inter la kroataj 
verkistinoj kaj la japanaj legantoj. Ŝi prezentis la kroatan lingvon 
kadre de la Lingva festivalo kaj reprezentis dum la kunsidoj la 
novfonditan kroatan sekcion de ILEI. La asocio intertempe, la 10-an 
de septembro 2007, akiris juran personecon, per registriĝo de sia 
statuto per la kroata nomo Udruga predavaĉa esperanta - UPE. Estu 
menciite, ke por prezenti la kroatan lingvon Marija Jerkoviĉ surmetis 
tradician popolan kostumon el Kroatio kiun por la vojaĝo al Ranzan 
disponigis Zlata Flego, forpasinta la 15-an de septembro 2007. Tiel 
Zlata Flego ĝis la lasta vivhoro, helpis sukcesigi Esperantan eventon 
alikontinente. 

Gravas akcenti, ke Ministerio pri scienco, klerigo kaj 
sporto finance helpis pri la partopreno en Internacia Konferenco de 
Esperantlingvaj Verkistoj. 

Kiam en Japanio oni mencias la nomon Ranzan, ĝi elvokas 
ideon pri - papilio. Ĝuste la regiono de Ranzan posedas papiliojn tre 
specifaj. Tial ankaŭ la simbolo de ILEI-konferenco rilatis al ĝi: la 
tuŝiloj de la papilio formis la vorton ILEI. 

Kroataj partoprenintoj havis la okazon ne nur kontribui al 
lakonferenco sed ankaŭ multe profiti el siaj prelegoj kaj ekskursoj ne 
nur pri Esperanto sed ankaŭ pri la japana kulturo. La fotoj atestas: 




Marija Jerkoviĉ kaj 
Jagoda Latinoviĉ- 
Caldareviĉ dum 
la prezento de la 
kroata lingvo. Sur 
la alia foto de Zlata 
Naniĉ: kroataj 

partoprenantoj 
kun kuba kolego 
lernis praktiki 
vestadon de 
japana kimono. 


ISIKAWA Tieko 
multege laboris 
por sukcesigi la 
konferencon en 
Ranzan kaj ne 
malpli la aktualaj ĉefmotoroj de ILEI, vicprezidantino Korody Zsofia 
kun Aida Ĉizikiaite, estraranino. 

En 2008 Afriko la unuan fojon gastigon la ILEI-konferencon 
en la gastiganta lando Benino. Por la jaro 2009 la inviton al la ILEI- 
konferenco prezentis Slovenio. 

S. Ŝtimec 


MEMBRO DE ESPERANTO-SOCIETO 
"BUDE BORJAN" TITOLPAĜE DE 
GAZETO JUTARNJI UST 


Ni alkutimiĝis, ke sur la titolpaĝo de la gazetoj aperas 
homoj rilatantaj al krimoi kaj tragedioj. Jen escepto: membro 
de Esperanto-Societo "Bude Borjan" Renata Zunec aperis sur la 
titolpaĝo de Jutarnji list la 22-an de aŭgusto 2007 kiel membro 
de la teamo de la zagreba hospitalo Rebro. La teamo dum 
sep tagoj transplantis sep organojn. Renata Zunec, doktoro 
pri biologiaj sciencaj, profesie laboras en tia respondeca loko. 
Ankaŭ ŝia edzo Sjniŝa Dvornik membras en "Bude Borjan". Sur 
la foto: Mirjana Zezelj legas la informon rilatanta al Renata: 
anstataŭ 20, zagrebaj malsanuloj nun atendos nur du jarojn 
por ricevi novan renon. (Renata Zunec - la lasta dekstre sur la 
titolpaĝo.) 




Fondita en 1980. Ne aperis en militaj jaroj 1993 kai 1994. Aperas laŭeble kvarfoje jare - Jaro XXVI, numero 96 (3/2007), 

ISSN 0352-1583. Tiu ĉi numero estas eldonita per financa helpo de Ministerio de Kulturo de Respubliko Kroatio kaj per helpo 
de japana leganto s-ro NISIO Tutomu. 

Tempo aperas sone sur kompaktdisko ĉe Kroata Unuiĝo de nevidantaj Esperantistoj. Voĉlegas Spomenka Ŝtimec. 

Redakcio: Kneza Mislava ll/III, HR-10000 Zagreb, Kroatio, tel: (385 1) 4617550, fakso (385 1) 4619373, rete: esperanto@zg.t- 
com.hr, www.esperanto.hr - Kontribuis: Lucija Borĉiĉ, Ivo Boroveĉki, Roza Brletiĉ-Viŝnjiĉ, Dobriŝa Cesariĉ, Boris Di Costan- 
zo, Siniŝa Dvornik, Kaja Farzsky, Danira Grgec, Zeljko Gubijan, Marija Jerkoviĉ, KIKUSHIMA Kazuko, Zlatko Hinŝt, IZUMI 
Yukio, Antun Kovaĉ, Nacionalna zaklada za razvoj civilnog druŝtva, Davor Klobuĉar, Tena Kuzmanoviĉ, Dinko Matkoviĉ, 
Radenko Miloŝeviĉ, Vjekoslav Morankiĉ, Zlata Naniĉ,Velimir Piŝkorec, Vanja Radovanoviĉ, Spomenka Ŝtimec, TANIKAWA 
Shuntaro, Zlatko Tiŝljar, DagTreer, Bozidar Vanĉik, Domagoj Vidoviĉ. Redaktis: Spomenka Ŝtimec, Grafike aranĝis: Josip 
Pleadin. Presis: Grafokom, Durdevac, grafokom@kc.htnet.hr 

Anonctarifo 1/1 paĝo 1000 kn (135 EUR) 1/2 paĝo 500 kn (68 EUR), lasta kovrilpaĝo 2.500 kn (328 EUR). Abono: 4 numeroj 
jare 40 kn (9,5 EUR), unuopa numero 10 kn (1,5 EUR) 

100 jaroj de Esperanto en Kroatio 
100 jaroj de Esperanto en Rijeka 

Rijeka, la 17-an de novembro 2007 

8h00 Ekiro de senpaga aŭtobuso el Zagrebo al Rijeka de Autobusni kolodvor - 
Turistiĉki peroni 501-504 

(Necesas aliĝi kaj rezervi sidlokon en la buso. Aliĝkotizo por la festo estas 50,00 kn ĉe KEL, 

Tel. 091 4617550) 

lOhOO Partoprenantoj kolektiĝas ĉe la urboparto Delta (aŭtoparkejo) 

1 Ohl 5 Malfermo de Esperanto-Strato en Rijeka (konfirmota) 
llhOO Trarigardo de la urbo 
14h00 Libera tempo 

15h30 Starigo de memortabulo sur la unuan sidejon de Esperanto-Societo en Rijeka, 

Korzo 18 (konfirmota) 

16h00 Filatelia stampo kaj koverto okaze de la centa jubileo 
16h30 Ekspozicio de Esperantaj libroj 
18h00 Solena festo en Kroata Kulturdomo 

La lOO-a jubileo de Esperanto en Kroata Kulturdomo 

P r o g r a m o 

• Bonveniga saluto (Vida Jerman, anoncantino de la programo) 

• Kroata himno - Virina koruso Uĉka - Matulji 

• Salutparoladoj de gastoj kaj ĉeestantoj 

• Cent jaroj de Esperanto en Rijeka kaj en Kroatio - referaĵo de la prezidanto Boris Di Costanzo 

• Virina koruso kantas en Esperanto 

• Georgo Handzlik (Pollando) koncertas kun gitaro (konfirmota) 

• Vida Jerman (el ŝia teatra repertuaro) 

• Neven Mrzleĉki (el lia muzika repertuaro) 

• Konkluda parolado de la prezidanto de la Societo el Rijeka 

• Esperanta himno La Espero - Virina koruso 

• Koktelo 

Aŭspiciantoj: Departamento Primorsko-goranska 
Urbo Rijeka 

Fino je la 21h00 

Aŭtobuso reiras al Zagrebo. Reveno al Zagrebo ĉ. 23h00 

Organizanto: Esperanto-Societo Rijeka, esperanto.rijeka@ri.t-com.hr 

Blaza Poliĉa 2 Tel/fakso 051 228 -148 

HR 51000 Rijeka Prezidanto Boris Di Costanzo: 098-9294623 

Hrvatska/ Kroatio 








